**বাংলাদেশ পাটকল কর্পোরেশন (বিজেএমসি)-এর আওতাধীন পাটকল থেকে পাট পণ্য ক্রয়ের নিমিত্ত সমঝোতা চুক্তির বিষয়ে বিএআরসি’র মতামত**

বাংলাদেশ পাটকল কর্পোরেশন (বিজেএমসি)-এর আওতাধীন পাটকল থেকে পাট পণ্য ক্রয়ের নিমিত্ত সমঝোতা চুক্তির অনুচ্ছেদ ও উপ-অনুচ্ছেদসমূহ পর্যালোচনা করা হয়েছে। পর্যালোচনা শেষে বিএআরসি’র পর্যবেক্ষণ নিম্নরুপঃ

(ক) অনুচ্ছেদ ২ এর উপ-অনুচ্ছেদ ২.২ এ উল্লেখিত শর্তটি পরিস্কার নয়। বাক্য গঠনের ক্ষেত্রে সংশোধন প্রয়োজন।

(খ) অনুচ্ছেদ ২ এর উপ-অনুচ্ছেদ ২.৩ এ বাৎসরিক চাহিদা বছরের শুরুতেই লিখিতভাবে জানানোর কথা উল্লেখ আছে। কিন্তু ক্যালেন্ডার না অর্থ-বছর উল্লেখ নেই- যা সংযোজন করা যেতে পারে।

(গ) অনুচ্ছেদ ২ এর উপ-অনুচ্ছেদ ২.৫ এ ১ম পক্ষের চাহিদা অনুসারে ২য় পক্ষ পণ্য উৎপাদন এবং সরবরাহ করবে মর্মে উল্লেখ আছে। ‘নির্ধারিত সময়ে পণ্য উৎপাদন এবং সরবরাহ করবে’ মর্মে সংশোধন করা যেতে পারে।

(ঘ) অনুচ্ছেদ ২ এর উপ-অনুচ্ছেদ ২.৭ এ পণ্য সরবরাহের সময়সীমা উভয় পক্ষের আলোচনার মাধ্যমে নির্ধারিত হবে মর্মে উল্লেখ আছে। এ ক্ষেত্রে পণ্য সরবরাহ ও মূল্য পরিশোধের সময়সীমা উভয় পক্ষের আলোচনার মাধ্যমে নির্ধারিত হবে মর্মে সংশোধন করা যেতে পারে।

(ঙ) অনুচ্ছেদ ২ এর উপ-অনুচ্ছেদ ২.৮ এ ১ম পক্ষের চাহিদামত গুনগত মানসম্পন্ন পণ্য সরবরাহের কথা উল্লেখ আছে। কিন্ত চাহিদামত গুনগত মানসম্পন্ন পণ্য সরবরাহে ২য় পক্ষ ব্যর্থ হলে কি হবে তা উল্লেখ নেই।